CELEX: C2007/223/07
Language: sk
Date: 2007-09-22 00:00:00
Title: Vec C-334/07 P: Odvolanie podané 18. júla 2007 : Komisia Európskych spoločenstiev proti rozsudku Súdu prvého stupňa (piata rozšírená komora) z  3. mája 2007 vo veci T-357/02, Freistaat Sachsen/Komisia Európskych spoločenstiev

22.9.2007   
            
            
               SK
            
            
               Úradný vestník Európskej únie
            
            
               C 223/6
            
         Odvolanie podané 18. júla 2007: Komisia Európskych spoločenstiev proti rozsudku Súdu prvého stupňa (piata rozšírená komora) z 3. mája 2007 vo veci T-357/02, Freistaat Sachsen/Komisia Európskych spoločenstiev
   (Vec C-334/07 P)
   (2007/C 223/07)
   Jazyk konania: nemčina
   Účastníci konania
   
      Odvolateľka: Komisia Európskych spoločenstiev (v zastúpení: Kilian Gross, splnomocnený zástupca)
   
      Ďalší účastník konania: Freistaat Sachsen
   Návrhy odvolateľky
   
               —
            
            
               úplne zrušiť napadnutý rozsudok Súdu prvého stupňa z 3. mája 2007 v konaní Freistaat Sachsen proti Komisii Európskych spoločenstiev (T-357/02),
            
         
               —
            
            
               definitívne rozhodnúť vo veci a žalobu zamietnuť ako nedôvodnú,
            
         
               —
            
            
               zaviazať žalobcu v konaní vo veci samej nahradiť trovy odvolacieho konania, ako aj trovy konania na prvom stupni vo veci T-357/02.
            
         Odvolacie dôvody a hlavné tvrdenia
   Podľa názoru Komisie napadnutý rozsudok porušuje článok 88 ods. 2 a 3 ES, článok 249 ods. 2, článok 254 ods. 2 druhú vetu ES, článok 3 a nasl. rokovacieho poriadku, ako aj článok 10 ods. 1 nariadenia o oslobodení MSP, pretože Súd prvého stupňa nevzal do úvahy, že by bolo potrebné uskutočniť preskúmanie právoplatnosti napadnutého rozhodnutia (2003/226/ES) (1) výlučne v súlade s ustanoveniami nariadenia o oslobodení MSP (nariadenie (ES) č. 70/2001) (2).
   Nariadenie o oslobodení MSP nadobudlo účinnosť pred vydaním napadnutého rozhodnutia a z tohto dôvodu bolo priamo uplatniteľné. Preto predstavuje jediný platný právny rámec. Súd prvého stupňa neprávom popiera, podľa názoru Komisie, uplatniteľnosť nariadenia o oslobodení MSP, pretože sa z hľadiska práva mylne domnieva, že uplatnenie nariadenia o oslobodení MSP malo v prípade napadnutého rozhodnutia spätný účinok.
   Subsidiárne Komisia uplatňuje, že napadnutý rozsudok porušuje aj článok 2 ods. 2 a článok 4 ods. 5 rokovacieho poriadku [nariadenie (ES) č. 659/1999] (3), pretože Súd prvého stupňa nesprávne vyhodnotil kritériá posúdenia a požiadavky úplnosti oznámenia.
   
      (1)  Ú. v. EÚ L 91, s. 13.
   
      (2)  Ú. v. ES L 10, s. 33; Mim. vyd. 08/002, s. 141.
   
      (3)  Ú. v. ES L 83, s. 1; Mim. vyd. 08/001, s. 339.